**Ministru kabineta noteikumu projekta "Grozījumi Ministru kabineta 2012. gada 26. jūnija noteikumos Nr. 444 "Kārtība, kādā zvērināts tiesu izpildītājs pēc ieinteresēto personu lūguma piegādā tiesas pavēstes un citus dokumentus"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Ņemto vērā ar 2018. gada 12. aprīļa likumu "Grozījumi Tiesu izpildītāju likumā" Tiesu izpildītāju likuma 127. panta 14. punktā Zvērinātu tiesu izpildītāju padomei un 74. panta ceturtajā daļā zvērinātiem tiesu izpildītājiem noteikto funkciju ar noteikumu projektu tiek noteikta kārtība, kādā veicama tiesas un ārpustiesas dokumentu izsniegšana Latvijā saskaņā ar ārvalsts kompetentas iestādes lūgumu.  Noteikumu projekts stājas spēkā 2019. gada 1. janvārī. |
|  | |  |
| **I. Tiesību akta projekta izstrādes nepieciešamība** | | |
| 1. | Pamatojums | 2018. gada 12. aprīļa likums "Grozījumi Tiesu izpildītāju likumā", saskaņā ar kuru no 2019. gada 1. janvāra zvērinātiem tiesu izpildītājiem noteikta funkcija tiesas un ārpustiesas dokumentu izsniegšanu Latvijā saskaņā ar ārvalsts kompetentas iestādes lūgumu. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2018. gada 12. aprīļa likumu "Grozījumi Tiesu izpildītāju likumā" ieviestas izmaiņas spēkā esošajā kārtībā attiecībā uz starptautisko procesuālo sadarbību dokumentu izsniegšanā saskaņā ar Hāgas 1965. gada konvenciju par tiesas un ārpustiesas dokumentu izsniegšanu civillietās un komerclietās (turpmāk – Hāgas konvencija) un Eiropas Parlamenta un Padomes 2007. gada 13. novembra regulu Nr. 1393/2007 par tiesas un ārpustiesas civillietu vai komerclietu dokumentu izsniegšanu dalībvalstīs, un ar ko atceļ Padomes regulu Nr. 1348/2000 (turpmāk — Eiropas Parlamenta un Padomes regula Nr. 1393/2007). No 2019. gada 1. janvāra zvērinātiem tiesu izpildītājiem noteikta jauna funkcija – veikt tiesas un ārpustiesas dokumentu izsniegšanu Latvijā saskaņā ar Hāgas konvenciju un Eiropas Parlamenta un Padomes regula Nr. 1393/2007 (Tiesu izpildītāju likuma 74. panta ceturtā daļa).  Tiesu izpildītāju likuma 74. panta sestajā daļā (likuma redakcijā, kas būs spēkā no 2019. gada 1. janvāra) noteikts deleģējums Ministru kabinetam noteikt kārtību, kādā tiek izvērtēti ārvalsts kompetentās iestādes atbilstoši Eiropas Parlamenta un Padomes regulai Nr. 1393/2007 un Hāgas konvencijai iesniegtie lūgumi par tiesas vai ārpustiesas dokumentu izsniegšanu, kārtību, kādā, pamatojoties uz šādu ārvalsts kompetentās iestādes lūgumu, personai, kuras deklarētā dzīvesvieta, dzīvesvieta, atrašanās vieta vai juridiskā adrese ir Latvijā un kuras adrese ir zināma, tiek izsniegti tiesas un ārpustiesas civillietu un komerclietu dokumenti, kā arī Latvijas Zvērinātu tiesu izpildītāju padomes izdevumu apmēru, to segšanas kārtību un ar lūguma izpildi saistīto izdevumu segšanas kārtību.  Tiesas pavēstes un citu dokumentu piegāde jau šobrīd noteikta kā viena no zvērināta tiesu izpildītāja amata darbībām, kas tiek veikta pēc ieinteresēto personu lūguma. Kārtību, kādā zvērināts tiesu izpildītājs piegādā tiesas pavēstes un citus dokumentus, nosaka Ministru kabineta 2012. gada 26. jūnija noteikumi Nr. 444 "Kārtība, kādā zvērināts tiesu izpildītājs pēc ieinteresēto personu lūguma piegādā tiesas pavēstes un citus dokumentus" (turpmāk – noteikumi Nr. 444). Arī kārtību, kādā zvērināts tiesu izpildītājs piegādā dokumentus saskaņā ar ārvalsts kompetentās iestādes atbilstoši Regulai Nr. 1393/2007 un Hāgas 1965. gada konvencijai iesniegtu lūgumu, plānots noteikt atbilstoši tai, kāda jau noteikta noteikumos Nr. 444.  Pamatojoties uz minēto, ***noteikumu projekta 1.2.  un 1.3. apakšpunktā*** ietverts Tiesu izpildītāju likuma 74. panta sestās daļas deleģējums ne tikai par kārtību, kādā zvērināts tiesu izpildītājs pēc ieinteresēto personu lūguma piegādā tiesas pavēstes un citus dokumentus, bet arī kārtību, kādā tiek izvērtēti ārvalsts kompetentās iestādes lūgumi par tiesas vai ārpustiesas dokumentu izsniegšanu un šādi dokumenti izsniegti, kā arī deleģējums noteikt Latvijas Zvērinātu tiesu izpildītāju padomes izdevumu apmēru, to segšanas kārtību šādu dokumentu piegādes lietās. Vienlaikus, ievērojot deleģējuma satura paplašināšanu, tiek jaunā redakcijā izteikts noteikumu Nr. 444 nosaukums (***noteikumu projekta 1.1. apakšpunkts***).  Atbilstoši noteikumu projektam dokumentu piegāde saskaņā ar ārvalsts kompetentās iestādes atbilstoši Regulai Nr. 1393/2007 un Hāgas 1965. gada konvencijai iesniegtu lūgumu veicama atbilstoši noteikumu Nr. 444 I., III. un IV. sadaļā noteiktajam, vienlaikus ievērojot ar noteikumu projektu papildus paredzētos izņēmumus (***noteikumu projekta 1.4. apakšpunkts***).  Tiesu izpildītāju likuma 74. panta piektā daļa nosaka, ka izdevumus, kas saistīti ar tiesas un ārpustiesas dokumentu izsniegšanu, veido trīs pozīcijas:  - zvērināta tiesu izpildītāja amata atlīdzība takses apmērā;  - zvērināta tiesu izpildītāja amata darbības veikšanai nepieciešamie izdevumi;  - Latvijas Zvērinātu tiesu izpildītāju padomes izdevumi, kas saistīti ar dokumentu saņēmējas iestādes funkcijas veikšanu.  Dokumentu izsniegšana ar zvērināta tiesu izpildītāju starpniecību saistīta ar izmaksām personai, kura dokumentu izsniegšanu šādā kārtībā lūdz. Atbilstoši Tiesu izpildītāju likuma 74. panta trešajai daļai izdevumos, kas saistīti ar zvērināta tiesu izpildītāja veiktu dokumentu piegādi, ietilpst zvērināta tiesu izpildītāja amata atlīdzība takses apmērā un amata darbības veikšanai nepieciešamie izdevumi. Atlīdzības apmērs par zvērināta tiesu izpildītāja amata darbību - tiesas pavēstes vai citu dokumentu piegādāšana, noteikts Ministru kabineta 2012. gada 26. jūnija noteikumu Nr. 451 "Noteikumi par zvērinātu tiesu izpildītāju amata atlīdzības taksēm" 8. punktā. Savukārt amata darbības veikšanai nepieciešamo izdevumu apmēru šādos gadījumos nosaka atbilstoši normatīvajiem aktiem par izpildu darbību veikšanai nepieciešamajiem izdevumiem, proti, piemērojot Ministru kabineta 2014. gada 7. janvāra noteikumus Nr. 9 "Noteikumi par izpildu darbību veikšanai nepieciešamajiem izdevumiem". Ar Tiesu izpildītāju likumu analoģisks risinājums tiek attiecināts arī uz gadījumiem, kad zvērināts tiesu izpildītājs veic tiesas un ārpustiesas dokumentu izsniegšanu Latvijā saskaņā ar Hāgas konvenciju un Regulu Nr. 1393/2007. Savukārt dokumentu piegādes izmaksu apmērs pozīcijā, kas saistīta ar Latvijas Zvērinātu tiesu izpildītāju padomes izdevumiem, šobrīd nav noteikts, ņemot vērā apstākli, ka tikai ar 2018. gada 12. aprīļa grozījumiem Tiesu izpildītāju likumā (spēkā no 2019. gada 1. janvāra) Latvijas Zvērinātu tiesu izpildītāju padomei tiek nodota dokumentu saņēmējas iestādes funkcija, organizējot dokumentu izsniegšanu Latvijā saskaņā ar Hāgas konvenciju un Regulu Nr. 1393/2007.  Ar noteikumu projektu noteikts, ka izdevumus, kas rodas Latvijas Zvērinātu tiesu izpildītāju padomei saistībā ar ārvalsts dokumentu saņēmējas iestādes funkcijas veikšanu, sedz 45 *euro* apmērā vienā dokumentu piegādes lietā. Summas apmērs noteikts, ievērojot Tiesu izpildītāju likuma 74. panta piektajā daļā minēto ierobežojumu, ka padomes izdevumi nedrīkst pārsniegt ar funkcijas veikšanu saistīto administratīvo izdevumu apmēru, un pieņemot, ka tiesiskās palīdzības lūgumu skaits provizoriski varētu pārsniegt 500 lūgumu skaitu gadā. Lai Latvijas Zvērinātu tiesu izpildītāju padome nodrošinātu dokumentu saņēmējas iestādes funkcijas veikšanu, vienlaikus nekavējot citu padomei normatīvajos aktos jau noteiktu citu funkciju izpildi, padomē nepieciešams izveidot jaunu amata vietu. Izdevumu apmēra aprēķinā ņemtas vērā šādas pozīcijas:  1) vienreizēji izdevumi, kas saistīti ar datorizētās darba vietas iekārtošanu (monitors, datorkomplekts ar datorprogrammām, serveris, antivīrusu licence, interneta pieslēguma izveide, konfigurācija, biroja krēsls un galds) – 2 233 *euro*;  2) ikgadējie izdevumi:  - Tildes biroja licence – 50,94 *euro*;  - antivīrusu licence – 24.99 *euro*:  - mēnešalga, darba devēja valsts sociālās apdrošināšanas obligātās iemaksas, piemaksas – 19 455,19 *euro*;  - administratīvie izdevumi (pasta pakalpojumu izdevumi, papīra iegāde, dokumentu arhivēšana u.c.) – 5 *euro*.  Vienlaikus ar noteikumu projektu noteikts, ka, ja tiesas vai ārpustiesas dokumentu piegādā saskaņā ar Hāgas konvenciju un Eiropas Parlamenta un Padomes regulu Nr. 1393/2007, izdevumus, kas saistīti ar dokumenta piegādi, sedz ārvalsts kompetentā iestāde, pēc kuras lūguma dokumentu piegāde tiek veikta, nepieciešamo summu izdevumu segšanai iemaksājot Latvijas Zvērinātu tiesu izpildītāju padomes kontā vienlaikus ar lūguma par tiesas vai ārpustiesas dokumentu izsniegšanu iesniegšanu Latvijas Zvērinātu tiesu izpildītāju padomē. Savukārt ārvalsts kompetentās iestādes lūgumu un izsniedzamo ārvalsts dokumentu nosūtot konkrētām zvērinātam tiesu izpildītājam tālākas piegādes veikšanai, Latvijas Zvērinātu tiesu izpildītāju padome uz zvērināta tiesu izpildītāja saimnieciskās darbības kontu pārskaita ārvalsts kompetentās iestādes iemaksāto zvērināta tiesu izpildītāja amata atlīdzību takses apmērā un naudas summu zvērināta tiesu izpildītāja amata darbību veikšanai nepieciešamo izdevumu segšanai.  Noteikumu projektā noteikta saskaņā ar Hāgas konvenciju un Regulu Nr. 1393/2007 ārvalsts kompetento iestāžu iesniegtu ārvalsts dokumentu izsniegšanas lūgumu atbilstības izvērtēšanas un ārvalsts dokumentu izsniegšanas kārtība. Noteikumos ietvertā ārvalsts dokumentu izsniegšanas lūgumu atbilstības izvērtēšanas kārtība pamatā noteikta atbilstoši tai, kādu šobrīd saskaņā ar Hāgas konvenciju, Regulu Nr. 1393/2007 un Civilprocesa likuma 81. un 82. nodaļā noteikto īsteno Tieslietu ministrija un rajonu (pilsētu) tiesas.  Atbilstoši noteikumu projektā paredzētajai ārvalsts dokumentu izsniegšanas lūgumu izpildes kārtībai Latvijas Zvērinātu tiesu izpildītāju padome veiks dokumentu saņēmējas iestādes, kas saskaņā ar Hāgas konvenciju un Regulu Nr. 1393/2007 apņemas saņemt tiesiskās palīdzības lūgumus par dokumentu izsniegšanu no ārvalstu kompetentajām iestādēm, funkciju. Pēc dokumentu izsniegšanas lūguma atzīšanas par pieļaujamu atbilstoši Hāgas konvencijas un Regulas Nr. 1393/2007 prasībām izsniedzamos dokumentus padome atbilstoši zvērinātu tiesu izpildītāju darbību regulējošos normatīvajos aktos noteiktajiem amata darbību veikšanas teritoriālās piekritības nosacījumiem nodos konkrētam zvērinātam tiesu izpildītājam, kurš veiks dokumentu piegādi atbilstoši Hāgas konvencijai un Regulai Nr. 1393/2007 Civilprocesa likumā un šajā projektā noteiktajai kārtībai.  Tiesu izpildītāju likuma 127.1 pantā (likuma redakcijā, kas būs spēkā no 2019. gada 1. janvāra) Latvijas Zvērinātu tiesu izpildītāju padomei noteiktas tiesības, veicot dokumentu saņēmējas iestādes funkciju saskaņā ar Hāgas konvenciju un Regulu Nr. 1393/2007, normatīvajos aktos noteiktos gadījumos pārbaudīt izsniedzamo dokumentu adresāta fiziskas personas deklarētās dzīvesvietas adresi un juridiskās personas – juridisko adresi. Ar noteikumu projektu tiek precizēti apstākļi, kuriem pastrāvot Latvijas Zvērinātu tiesu izpildītāju padomei būtu pamats vērtēt nepieciešamību pārliecināties par dokumentu izsniegšanas lūgumā norādītās adresāta - fiziskas personas adreses pareizību.  Deleģējums Ministru kabinetam attiecībā uz ārvalsts kompetentās iestādes atbilstoši Regulai Nr. 1393/2007 un Hāgas 1965. gada konvencijai iesniegtu lūgumu izpildes kārtību ir spēkā ar 2019. gada 1. janvāri, kad stājās spēkā 2018. gada 12. aprīļa grozījumi Tiesu izpildītāju likumā. Attiecīgi noteikumu projekta spēkā stāšanas noteikta ar 2019. gada 1. janvāri (***noteikumu projekta 2. punkts***). | |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Zvērinātu tiesu izpildītāju padome. | |
| 4. | Cita informācija | Nav. | |
|  |  |  | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz zvērinātiem tiesu izpildītājiem. Atbilstoši Ministru kabineta 2010. gada 19. janvāra noteikumiem Nr. 66 "Noteikumi par zvērinātu tiesu izpildītāju skaitu, viņu amata vietām, iecirkņiem un to robežām" maksimālais zvērinātu tiesu izpildītāju skaits – 101.  Tāpat noteikumu projekts attiecas uz personām, kuras vēlēsies Hāgas konvencijā un Eiropas Parlamenta un Padomes regulā Nr. 1393/2007 noteiktos dokumentus adresātam Latvijā piegādāt ar zvērināta tiesu izpildītāja starpniecību. Precīzu skaitlisko apmēru nav iespējams noteikt. Turklāt atbilstoši praksē konstatētajam minētie dokumenti var tikt izsniegti to adresātam arī tieši pasta sūtījuma veidā, proti, neiesaistot dalībvalstu noteiktās dokumentu izsniegšanas lūgumu izpildes centrālās iestādes.  Līdz 2014. gadam dokumentu izsniegšana Latvijā tika īstenota ar centrālās iestādes - Tieslietu ministrijas starpniecību, kas tiesas dokumentu izsniegšanas lūgumus pārsūtīja izpildei kompetentajām tiesām. Atbilstoši Tieslietu ministrijas apkopotiem statistikas datiem līdz 2014. gadam, kad ministrija pildīja centrālās iestādes funkcijas, saskaņā ar Eiropas Parlamenta un Padomes regulā Nr. 1393/2007 Tieslietu ministrija no ārvalstīm 2010. gadā saņēma 365 tiesiskās palīdzības lūgumus par dokumentu izsniegšanu, savukārt 2011. gadā – 431, 2012. gadā – 341, 2013. gadā – 395, 2014. gadā – 435 lūgumus. Kopš 2014. gada dokumentu izsniegšanas funkciju veic tiesas savstarpēji sadarbojoties ar ārvalstu kompetentajām iestādēm. Dati par 2015. un 2016.gadu nav pieejami, bet prakse liecina, ka tiesiskās palīdzības lūgumu skaits pieaug un provizoriski tas varētu pārsniegt 500 lūgumu skaitu gadā. Savukārt saskaņā ar Hāgas konvenciju Tieslietu ministrija no ārvalstīm 2010. gadā saņēma 9 tiesiskās palīdzības lūgumus par dokumentu izsniegšanu, bet 2011. gadā – 16, 2012. gadā – 14, 2013. gadā – 10, 2014. gadā – 35 lūgumus, 2015. gadā – 30 lūgumus un 2016.gadā – 29 lūgumus. | | | |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam nav tiešas ietekmes. 2018. gada 12. aprīļa likumā "Grozījumi Tiesu izpildītāju likumā" ietvertajiem grozījumiem, kas paredz tiesas un ārpustiesas dokumentu izsniegšanas Latvijā saskaņā ar Hāgas konvenciju un Eiropas Parlamenta un Padomes regulu Nr. 1393/2007 funkciju nodot zvērinātiem tiesu izpildītājiem un Latvijas Zvērinātu tiesu izpildītāju padomei, vērtējama pozitīva ietekme tautsaimniecību un administratīvo slogu, jo tiek mazināta rajonu (pilsētu) tiesu noslodze, tā kā tiesas no 2019. gada 1. janvāra vairs neveiks kompetento iestāžu funkciju saistībā ar ārvalsts dokumentu izsniegšanas lūgumu izpildi. | | | |
| 3. | Administratīvo izmaksu monetārs novērtējums | Noteikumu projekts šo jomu neskar. | | | |
| 4. | Atbilstības izmaksu monetārs novērtējums | Atbilstoši attiecīgās ārvalsts nacionālajās tiesību normās noteiktajam regulējumam ārvalsts kompetentajai iestādei, pēc kuras lūguma dokumentu izsniegšana tiks veikta, vai lietas, kuras ietvaros dokumentu piegāde veicama, dalībniekiem jāsedz izdevumi, kas saistīti ar dokumentu izsniegšanu Latvijā. Saskaņā ar Tiesu izpildītāju likuma 74. panta piekto daļu (likuma redakcijā, kas būs spēkā no 2019. gada 1. janvāra) izdevumus, kas saistīti ar tiesas un ārpustiesas dokumentu izsniegšanu, veido:  - zvērināta tiesu izpildītāja amata atlīdzība takses apmērā (apmērs noteikts Ministru kabineta 2012. gada 26. jūnija noteikumos Nr. 451 "Noteikumi par zvērinātu tiesu izpildītāju amata atlīdzības taksēm" 8.1. apakšpunktā);  - zvērināta tiesu izpildītāja amata darbības veikšanai nepieciešamie izdevumi (tiks noteikts Ministru kabineta 2014. gada 7. janvāra noteikumos Nr. 9 "Noteikumi par izpildu darbību veikšanai nepieciešamajiem izdevumiem");  - Latvijas Zvērinātu tiesu izpildītāju padomes izdevumi, kas saistīti ar dokumentu saņēmējas iestādes funkcijas veikšanu šajā noteikumu projektā noteiktajā apmērā. | | | |
| 5. | Cita informācija | Nav. | | | |
|  |  |  | | | |
| **III. Tiesību akta projekta ietekme uz valsts budžetu un pašvaldību budžetiem** | | | | |
| Noteikumu projekts šo jomu neskar. | | | | |
|  | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | |
| Noteikumu projekts šo jomu neskar. | | | | |
| |  |  |  | | --- | --- | --- | | **V. Tiesību akta projekta atbilstība Latvijas Republikas starptautiskajām saistībām** | | | | 1. | Saistības pret Eiropas Savienību | Eiropas Parlamenta un Padomes 2007. gada 13. novembra regulu Nr. 1393/2007 par tiesas un ārpustiesas civillietu vai komerclietu dokumentu izsniegšanu dalībvalstīs, un ar ko atceļ Padomes regulu Nr. 1348/2000. Regulu Eiropas Savienības dalībvalstīs piemēro no 2008. gada 13. novembra. | | 2. | Citas starptautiskās saistības | Noteikumu projekts atbilst Hāgas 1965. gada konvencijas par tiesas un ārpustiesas dokumentu izsniegšanu civillietās un komerclietās 12. pantam. Konvencija Latvijā ir spēkā kopš 1995. gada 1. novembra. | | 3. | Cita informācija | Nav. |  |  |  |  |  |  | | --- | --- | --- | --- | --- | | **1.tabula**  **Tiesību akta projekta atbilstība ES tiesību aktiem** | | | | | | Attiecīgā ES tiesību akta datums, numurs un nosaukums |  | | | | | A | B | C | | D | | Eiropas Parlamenta un Padomes regulas Nr. 1393/2007 4. panta 1. un 2. daļa  1.   Struktūras, kas izraudzītas saskaņā ar 2. pantu, tiesas dokumentus pārsūta savā starpā tieši un pēc iespējas ātrāk.  2.   Dokumentu, lūgumu, apstiprinājumu, kvīšu, apliecību un visu citu dokumentu savstarpēju pārsūtīšanu pārsūtītājas un saņēmējas struktūras var veikt ar jebkuriem piemērotiem līdzekļiem ar noteikumu, ka saņemto dokumentu saturs ir patiess un atbilst pārsūtītā dokumenta saturam, un visa tajā esošā informācija ir viegli lasāma. | 1.4. apakšpunktā ietvertais 22. punkts:  "22. Ārvalsts dokumenta izsniegšanas lūgumu Latvijas Zvērinātu tiesu izpildītāju padome pieņem un dokumenta izsniegšanas vai neizsniegšanas apliecinājumu kompetentajai ārvalsts iestādei nosūta kā pasta sūtījumu vai, ja tas iespējams, kā elektronisku pasta sūtījumu, kas parakstīts ar drošu elektronisko parakstu. Citus Regulā Nr. 1393/2007 un Hāgas 1965. gada konvencijā paredzētos paziņojumus Latvijas Zvērinātu tiesu izpildītāju padome var pieņemt un nosūtīt arī elektroniskā pasta vai faksa sūtījuma veidā. | Eiropas Parlamenta un Padomes regula Nr. 1393/2007 tiek ieviesta pilnībā. | | Noteikumu projekts neparedz stingrākas prasības, nekā to paredz Eiropas Parlamenta un Padomes regula Nr. 1393/2007. | | Eiropas Parlamenta un Padomes regulas Nr. 1393/2007 6. panta 1. daļa  1.   Saņēmēja struktūra, saņemot dokumentu, pēc iespējas ātrāk un jebkurā gadījumā septiņu dienu laikā pēc saņemšanas ar ātrāko iespējamo pārsūtīšanas līdzekli pārsūtītājai struktūrai nosūta saņemšanas paziņojumu, izmantojot I pielikumā paredzēto veidlapu. | 1.4. apakšpunktā ietvertā 24. un 27. punkts:  "24. Ārvalsts dokumentu izsniegšanas lūguma atbilstību Regulas Nr. 1393/2007 un Hāgas 1965. gada konvencijas prasībām Latvijas Zvērinātu tiesu izpildītāju padome izvērtē ne vēlāk kā septiņu dienu laikā no tā saņemšanas dienas.  27. Vienlaikus ar ārvalsts dokumentu izsniegšanas lūguma un izsniedzamo ārvalsts dokumentu nosūtīšanu zvērinātam tiesu izpildītājam Latvijas Zvērinātu tiesu izpildītāju padome, izmantojot elektronisko pastu vai faksu, nosūta ārvalsts kompetentajai iestādei apstiprinājumu par ārvalsts dokumentu izsniegšanas lūguma saņemšanu un nodošanu izpildei." | | Eiropas Parlamenta un Padomes regulas Nr. 1393/2007 6. panta 2. un 3.daļa  2.   Ja, pamatojoties uz pārsūtīto informāciju vai dokumentiem, izsniegšanas lūgumu nevar izpildīt, saņēmēja struktūra ar ātrākajiem iespējamiem līdzekļiem sazinās ar pārsūtītāju struktūru, lai nodrošinātu trūkstošo informāciju vai dokumentus.  3.   Ja izsniegšanas lūgums acīmredzami neatbilst šīs regulas darbības jomai vai ja prasīto formālo nosacījumu pārkāpuma dēļ izsniegšana nav iespējama, lūgumu un pārsūtītos dokumentus sūta atpakaļ pārsūtītājai struktūrai kopā ar paziņojumu par atpakaļsūtīšanu, izmantojot I pielikumā paredzēto veidlapu. | 1.4. apakšpunktā ietvertais 31. un 32. punkts:  "31. Latvijas Zvērinātu tiesu izpildītāju padome ārvalsts dokumentu izsniegšanas lūgumu un ārvalsts dokumentu nosūta atpakaļ ārvalsts kompetentajai iestādei, ja tā konstatē, ka:  31.1. ārvalsts dokumentu izsniegšanas lūgums acīmredzami neatbilst attiecīgi Regulas Nr. 1393/2007 vai Hāgas 1965. gada konvencijas darbības jomai;  31.2. prasīto formālo nosacījumu pārkāpumu dēļ dokumentu izsniegšana nav iespējama;  31.3. ārvalsts dokumentu izsniegšanas lūgumam nav pievienots dokuments, kas apliecina ar ārvalsts dokumentu izsniegšanas lūguma izpildi saistīto izdevumu nomaksu vai maksājums, tai skaitā, šo noteikumu 21. punktā minēto izdevumu segšanai nav saņemts.  32. Šo noteikumu 31. punktā minētajā gadījumā Latvijas Zvērinātu tiesu izpildītāju padome Regulas Nr. 1393/2007 I pielikumā paredzētajā paziņojumā vai Hāgas 1965. gada konvencijas pielikumā pievienotajā apliecinājumā norāda ārvalsts dokumenta atpakaļsūtīšanas iemeslu un šo paziņojumu ārvalsts kompetentajai iestādei nosūta pa pastu kopā ar ārvalsts dokumentu izsniegšanas lūgumu un tam pievienotajiem dokumentiem, atmaksājot ar ārvalsts dokumentu izsniegšanas lūguma izpildi saistītos izdevumus, ja tādi ir iemaksāti." | | Eiropas Parlamenta un Padomes regulas Nr. 1393/2007 7. panta 2. daļas pirmais teikums     Saņēmēja struktūra veic visus vajadzīgos pasākumus, lai dokumentu izsniegtu pēc iespējas ātrāk un jebkurā gadījumā – mēneša laikā pēc saņemšanas. | 1.4. apakšpunktā ietvertais 29. un 30.punkts:  "29. Ja ārvalsts dokumentu izsniegšanas lūgumā norādītā adresāta – fiziskas personas, adrese acīmredzami ir nepilnīga (piemēram, iztrūkst adreses daļa) vai norādīta neprecīzi (piemēram, pieļautas pārrakstīšanās kļūdas), Latvijas Zvērinātu tiesu izpildītāju padome var precizēt ārvalsts dokumenta piegādes adresi, tai skaitā, ja nepieciešams un iespējams, pārbaudot adresāta adresi Iedzīvotāju reģistrā. Ja datu pārbaudes rezultātā Latvijas Zvērinātu tiesu izpildītāju padome konstatē, ka Iedzīvotāju reģistrā kā adresāta dzīvesvietas adrese norādīta no ārvalsts dokumentu izsniegšanas lūguma norādītās acīmredzami atšķirīga adrese, Latvijas Zvērinātu tiesu izpildītāju padome ārvalsts dokumentu izsniegšanas lūgumu un izsniedzamos dokumentus atgriež ārvalsts kompetentajai iestādei bez izpildes, vienlaikus ārvalsts kompetento iestādi informējot par ārvalsts dokumentu izsniegšanas lūguma pārbaudes laikā konstatētajiem apstākļiem.  30. Ja ārvalsts dokumentu izsniegšanas lūgumā norādītais adresāts ir juridiska persona, Latvijas Zvērinātu tiesu izpildītāju padome no Uzņēmuma reģistra datiem noskaidro adresāta aktuālo juridisko adresi. Ja adresāta juridiskā adrese atšķiras no ārvalsts dokumentu izsniegšanas lūgumā norādītās, ārvalsts dokumenti izsniedzami adresāta aktuālajā juridiskajā adresē." | | Eiropas Parlamenta un Padomes regulas Nr. 1393/2007 7. panta 2. daļas otrais teikums  Ja mēneša laikā nav bijis iespējams izsniegt dokumentu, saņēmēja struktūra:   |  |  | | --- | --- | | a) | tūlīt informē pārsūtītāju struktūru, izmantojot I pielikuma veidlapā paredzēto apliecinājumu, kuru sastāda saskaņā ar 10. panta 2. punkta nosacījumiem; un |  |  |  | | --- | --- | | b) | turpina veikt visus vajadzīgo pasākumus, lai izsniegtu dokumentu, ja pārsūtītāja struktūra nav norādījusi citādi un šķiet, ka izsniegšana ir iespējama saprātīgā laikposmā. | | 1.4.apkašpunktā ietvertais 39. punkts:  "39. Ja ārvalsts dokumentu izsniegšanas lūgumu, kas iesniegts saskaņā ar Regulu Nr. 1393/2007, nav iespējams izpildīt mēneša laikā no dienas, kad tas saņemts Latvijas Zvērinātu tiesu izpildītāju padomē, bet zvērināta tiesu izpildītāja ieskatā ārvalsts dokumenta izsniegšana saprātīgā laikposmā ir iespējama, zvērināts tiesu izpildītājs nekavējoties aizpilda Regulas Nr. 1393/2007 I pielikumā paredzētā dokumenta izsniegšanas vai neizsniegšanas apliecinājuma 13. punktu un nosūta to Latvijas Zvērinātu tiesu izpildītāju padomei, norādot iemeslus, kas kavē ārvalsts dokumenta izsniegšanu, kā arī apstākļiem, kas liecina, ka dokumenta izsniegšana saprātīgā laikposmā būtu iespējama. Latvijas Zvērinātu tiesu izpildītāju padome pasta sūtījumā vai elektroniskā pasta sūtījumā no zvērināta tiesu izpildītāja saņemto apliecinājumu nosūta ārvalsts kompetentajai iestādei. Ja ārvalsts kompetentā iestāde informē, ka ārvalsts dokumenta izsniegšanas lūguma izpilde nav turpināma, Latvijas Zvērinātu tiesu izpildītāju padome par to informē zvērinātu tiesu izpildītāju." | | Eiropas Parlamenta un Padomes regulas Nr. 1393/2007 8. panta 1. daļa  1.   Saņēmēja struktūra, izmantojot II pielikumā paredzēto veidlapu, informē adresātu, ka viņš var atteikties pieņemt izsniedzamo dokumentu tā izsniegšanas brīdī vai nedēļas laikā nosūtot dokumentu atpakaļ saņēmējai struktūrai, ja tas nav uzrakstīts vai tam nav pievienots tulkojums kādā no šādām valodām:   |  |  | | --- | --- | | a) | adresātam saprotamā valodā;  vai | | b) | oficiālajā saņēmējas dalībvalsts valodā vai, ja minētajā valstī ir vairākas oficiālās valodas, tās vietas oficiālajā valodā vai vienā no oficiālajām valodām, kurā izsniedz dokumentus. | | 1.4. apakšpunktā ietvertā 37. punkts:  "37.  Ja ārvalsts dokuments izsniedzams saskaņā ar Regulu Nr. 1393/2007 iesniegtu ārvalsts dokumentu izsniegšanas lūgumu, zvērināts tiesu izpildītājs kopā ar ārvalsts dokumentu, adresātam izsniedz Regulas Nr. 1393/2007 II. pielikumā noteikto informāciju par adresāta tiesībām atteikties pieņemt ārvalsts dokumentu, vienlaikus izskaidrojot, ka adresāts var atteikties pieņemt ārvalsts dokumentu tā izsniegšanas brīdī vai nedēļas laikā no izsniegšanas dienas, nosūtot ārvalsts dokumentu atpakaļ zvērinātam tiesu izpildītājam, ja ārvalsts dokuments nav uzrakstīts latviešu valodā vai valodā, ko adresāts saprot, vai ārvalsts dokumentam nav pievienots tulkojums šādā valodā, un aizpilda Regulas Nr. 1393/2007 I pielikumā paredzēto dokumentu izsniegšanas apliecinājumu." | | Eiropas Parlamenta un Padomes regulas Nr. 1393/2007 10 panta 1. daļa  1.   Kad ir veikti ar dokumenta izsniegšanu saistītie pasākumi, I pielikumā paredzētajā veidlapā sastāda apliecinājumu par šo pasākumu izpildi un adresē pārsūtītājai struktūrai kopā ar izsniegtā dokumenta kopiju, ja piemēro 4. panta 5. punktu. | 1.4. apakšpunktā ietvertais 38.  un 40.punkts:  "38. Regulas Nr. 1393/2007 I pielikumā paredzēto dokumentu izsniegšanas apliecinājumu kopā ar izsniegtā ārvalsts dokumenta kopiju, ja tāda ārvalsts dokumentu izsniegšanas lūgumam pievienota, un šo noteikumu 14. punktā minēto aktu zvērināts tiesu izpildītājs nosūta Latvijas Zvērinātu tiesu izpildītāju padomei. Latvijas Zvērinātu tiesu izpildītāju padome par ārvalsts dokumenta izsniegšanu informē kompetento ārvalsts iestādi, nosūtot no zvērināta tiesu izpildītāja saņemtos dokumentus kā pasta sūtījumu vai, ja tas iespējams, elektronisku pasta sūtījumu, kas parakstīts ar drošu elektronisko parakstu." | | Eiropas Parlamenta un Padomes regulas Nr. 1393/2007 11. panta 2. daļa  2. Tomēr iesniedzējs apmaksā vai atlīdzina izmaksas, kas radušās saistībā ar:   |  |  | | --- | --- | | a) | tiesu varas amatpersonas nodarbināšanu vai tādas personas nodarbināšanu, kas ir kompetenta saskaņā ar saņēmējas dalībvalsts tiesību aktiem; | | b) | īpašas izsniegšanas metodes izmantošanu. |   Izmaksas, kas radušās tāpēc, ka ir nodarbināta tiesu varas amatpersona vai persona, kas ir kompetenta saskaņā ar saņēmējas dalībvalsts tiesību aktiem, atbilst vienreizējai fiksētai samaksai, ko attiecīgā dalībvalsts iepriekš noteikusi, ievērojot proporcionalitātes un nediskriminācijas principu. Dalībvalstis informē Komisiju par šādām fiksētām samaksām. | 1.4 apakšpunktā ietvertais 19. 20. un 21. punkts:  "19. Zvērināta tiesu izpildītāja amata atlīdzību takses apmērā, kā arī naudas summu zvērināta tiesu izpildītāja amata darbības veikšanai nepieciešamo izdevumu segšanai normatīvajos aktos noteiktajā apmērā un to Latvijas Zvērinātu tiesu izpildītāju padomes izdevumu segšanai, kas saistīti ar dokumentu saņēmējas iestādes funkcijas veikšanu, ārvalsts kompetentā iestāde iemaksā Latvijas Zvērinātu tiesu izpildītāju padomes norēķinu kontā vienlaikus ar ārvalsts dokumentu izsniegšanas lūguma iesniegšanu Latvijas Zvērinātu tiesu izpildītāju padomē. Ārvalsts dokumentu izsniegšanas lūgumam pievienojams dokuments, kas apliecina ar ārvalsts kompetentās iestādes lūguma izpildi saistīto izdevumu nomaksu.  20. Izdevumus, kas rodas Latvijas Zvērinātu tiesu izpildītāju padomei saistībā ar ārvalsts dokumentu saņēmējas iestādes funkcijas veikšanu, sedz 45 *euro* apmērā.  21. Regulas Nr. 1393/2007 11. panta 2. punkta b) apakšpunktā un Hāgas 1965. gada konvencijas 12. panta otrās daļas b) apakšpunktā paredzētajos gadījumos Latvijas Zvērinātu tiesu izpildītāju padome pirms ārvalsts dokumentu izsniegšanas lūguma izpildes uzsākšanas paziņo ārvalsts kompetentajai iestādei par ārvalsts dokumenta izsniegšanas lūguma izpildes papildus izmaksām, kas sedzamas saistībā ar ārvalsts dokumenta izsniegšanu, izmantojot iesniedzēja norādīto īpašo izsniegšanas metodi, un termiņu minēto izmaksu segšanai, kas nav mazāks par divām nedēļām. Ārvalsts dokumenta izsniegšanas lūguma tālāku izpildi atliek līdz brīdim, kad veikta pilnīga ar ārvalsts kompetentās iestādes lūguma izpildi saistīto izdevumu nomaksa. Ja nepieciešams, Latvijas Zvērinātu tiesu izpildītāju padome tās noteikto termiņu papildus izmaksu segšanai var pagarināt." | | Eiropas Parlamenta un Padomes regulas Nr. 1393/2007 12. pants  Pārsūtīšana, izmantojot konsulāros vai diplomātiskos kanālus  Katrai dalībvalstij izņēmuma gadījumos ir tiesības izmantot konsulāros vai diplomātiskos kanālus, lai pārsūtītu izsniegšanai paredzētos tiesas dokumentus citas dalībvalsts struktūrām, kas ir izraudzītas saskaņā ar 2. vai 3. pantu. | 1.4. apakšpunktā ietvertais 33. punkts:  "33.  Ja ārvalsts dokumentu izsniegšanas lūgums Latvijā saņemts, izmantojot konsulāros vai diplomātiskos kanālus, Latvijas Zvērinātu tiesu izpildītāju padome šajā sadaļā minēto saziņu un dokumentu nosūtīšanu veic ar tās Latvijas iestādes starpniecību, kura Latvijas Zvērinātu tiesu izpildītāju padomei nosūtījusi konkrēto ārvalsts dokumentu izsniegšanas lūgumu." |  | |  | | Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | Noteikumu projekts šo jomu neskar. | | | | | Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. | | | | | Cita informācija | Nav | | | | | **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums |  | | | | | A | B | | C | | | Konvenciju piemēro gadījumos, kad vienas valsts tiesas vai ārpustiesas dokumentus ir jāizsniedz personām citā līgumslēdzējā valstī. Konvencijas mērķis ir uzlabot līgumslēdzēju valstu sadarbību, paātrinot un vienkāršojot tiesas un ārpustiesas dokumentu nosūtīšanas kārtību, izmantojot katras valsts nozīmēto centrālo iestāžu starpniecību. Vienlaikus tiesas un ārpustiesas dokumentu izsniegšana saskaņā ar Konvenciju ir vērsta uz to, lai dokumentu nosūtītājs ir informēts par dokumenta izsniegšanas vai neizsniegšanas rezultātiem attiecīgajā ārvalstī. | Noteikumu projekts šo jomu neskar. | | Noteikumu projekts šo jomu neskar. | | | Hāgas konvencijas 4. pants  Ja centrālā iestāde uzskata, ka lūgums neatbilst šīs konvencijas noteikumiem, tā nekavējoties informē lūguma iesniedzēju, norādot iebildumus attiecībā uz šo lūgumu. | 1.4. apakšpunktā ietvertais 31. un 32. punkts:  "31. Latvijas Zvērinātu tiesu izpildītāju padome ārvalsts dokumentu izsniegšanas lūgumu un ārvalsts dokumentu nosūta atpakaļ ārvalsts kompetentajai iestādei, ja tā konstatē, ka:  31.1. ārvalsts dokumentu izsniegšanas lūgums acīmredzami neatbilst attiecīgi Regulas Nr. 1393/2007 vai Hāgas 1965. gada konvencijas darbības jomai;  31.2. prasīto formālo nosacījumu pārkāpumu dēļ dokumentu izsniegšana nav iespējama;  31.3. ārvalsts dokumentu izsniegšanas lūgumam nav pievienots dokuments, kas apliecina ar ārvalsts dokumentu izsniegšanas lūguma izpildi saistīto izdevumu nomaksu vai maksājums, tai skaitā, šo noteikumu 21. punktā minēto izdevumu segšanai nav saņemts.  32. Šo noteikumu 31. punktā minētajā gadījumā Latvijas Zvērinātu tiesu izpildītāju padome Regulas Nr. 1393/2007 I pielikumā paredzētajā paziņojumā vai Hāgas 1965. gada konvencijas pielikumā pievienotajā apliecinājumā norāda ārvalsts dokumenta atpakaļsūtīšanas iemeslu un šo paziņojumu ārvalsts kompetentajai iestādei nosūta pa pastu kopā ar ārvalsts dokumentu izsniegšanas lūgumu un tam pievienotajiem dokumentiem, atmaksājot ar ārvalsts dokumentu izsniegšanas lūguma izpildi saistītos izdevumus, ja tādi ir iemaksāti." | |  | | | Hāgas konvencijas 12.panta otrā daļa:  "Iesniedzējs maksā vai atlīdzina izmaksas par:  a) tiesu varas amatpersonu vai saskaņā ar lūguma saņēmējas valsts nacionālo tiesību normām kompetentu personu nodarbināšanu;  b) īpaša izsniegšanas veida izmantošanu." | 1.4 apakšpunktā ietvertais 19. 20. un 21. punkts:  "19. Zvērināta tiesu izpildītāja amata atlīdzību takses apmērā, kā arī naudas summu zvērināta tiesu izpildītāja amata darbības veikšanai nepieciešamo izdevumu segšanai normatīvajos aktos noteiktajā apmērā un to Latvijas Zvērinātu tiesu izpildītāju padomes izdevumu segšanai, kas saistīti ar dokumentu saņēmējas iestādes funkcijas veikšanu, ārvalsts kompetentā iestāde iemaksā Latvijas Zvērinātu tiesu izpildītāju padomes norēķinu kontā vienlaikus ar ārvalsts dokumentu izsniegšanas lūguma iesniegšanu Latvijas Zvērinātu tiesu izpildītāju padomē. Ārvalsts dokumentu izsniegšanas lūgumam pievienojams dokuments, kas apliecina ar ārvalsts kompetentās iestādes lūguma izpildi saistīto izdevumu nomaksu.  20. Izdevumus, kas rodas Latvijas Zvērinātu tiesu izpildītāju padomei saistībā ar ārvalsts dokumentu saņēmējas iestādes funkcijas veikšanu, sedz 45 euro apmērā.  21. Regulas Nr. 1393/2007 11. panta 2. punkta b) apakšpunktā un Hāgas 1965. gada konvencijas 12. panta otrās daļas b) apakšpunktā paredzētajos gadījumos Latvijas Zvērinātu tiesu izpildītāju padome pirms ārvalsts dokumentu izsniegšanas lūguma izpildes uzsākšanas paziņo ārvalsts kompetentajai iestādei par ārvalsts dokumenta izsniegšanas lūguma izpildes papildus izmaksām, kas sedzamas saistībā ar ārvalsts dokumenta izsniegšanu, izmantojot iesniedzēja norādīto īpašo izsniegšanas metodi, un termiņu minēto izmaksu segšanai, kas nav mazāks par divām nedēļām. Ārvalsts dokumenta izsniegšanas lūguma tālāku izpildi atliek līdz brīdim, kad veikta pilnīga ar ārvalsts kompetentās iestādes lūguma izpildi saistīto izdevumu nomaksa. Ja nepieciešams, Latvijas Zvērinātu tiesu izpildītāju padome tās noteikto termiņu papildus izmaksu segšanai var pagarināt." | |  | | | Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Paredzētās saistības nav pretrunā ar jau esošajām Latvijas Republikas starptautiskajām saistībām. | | | | | Cita Informācija | Nav. | | | | | | | | | | |
| |  |  |  | | --- | --- | --- | | **V. Tiesību akta projekta atbilstība Latvijas Republikas starptautiskajām saistībām** | | | | 1. | Saistības pret Eiropas Savienību | Eiropas Parlamenta un Padomes 2007. gada 13. novembra regula Nr. 1393/2007 par tiesas un ārpustiesas civillietu vai komerclietu dokumentu izsniegšanu dalībvalstīs, un ar ko atceļ Padomes regulu Nr. 1348/2000. Regulu Eiropas Savienības dalībvalstīs piemēro no 2008. gada 13. novembra. | | 2. | Citas starptautiskās saistības | Noteikumu projekts atbilst Hāgas 1965. gada konvencijai par tiesas un ārpustiesas dokumentu izsniegšanu civillietās un komerclietās. Konvencija Latvijā ir spēkā kopš 1995. gada 1. novembra. | | 3. | Cita informācija | Nav. | | | | | |

|  |  |  |  |
| --- | --- | --- | --- |
| **VI. Sabiedrības līdzdalība un komunikācijas aktivitātes** | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ar Latvijas Zvērinātu tiesu izpildītāju padomi saskaņots noteikumu projekta izstrādes laikā.  Atbilstoši [Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033), lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē ievietots Tieslietu ministrijas tīmekļvietnē. | |
| 2. | Sabiedrības līdzdalība projekta izstrādē | Noteikumu projekts izstrādāts, konsultējoties ar Latvijas Zvērinātu tiesu izpildītāju padomi, ņemot vērā apstākli, ka minētā padome ir Latvijā praktizējošo zvērinātu tiesu izpildītāju pārstāvības institūcija.  Lai informētu sabiedrību par noteikumu projektu un dotu iespēju izteikt viedokli, noteikumu projekts ……. ievietots Tieslietu ministrijas tīmekļvietnē ……. | |
| 3. | Sabiedrības līdzdalības rezultāti | Latvijas Zvērinātu tiesu izpildītāju padome atbalsta noteikumu projektā ietverto regulējumu.  Organizētā sabiedrības līdzdalības procesa ietvaros ……………... | |
| 5. | Cita informācija | Nav. | |
|  |  |  | |
| **VII. Tiesību akta projekta izpildes nodrošināšana un tās ietekme uz institūcijām** | | | |
| 1. | Projekta izpildē iesaistītās institūcijas | | Noteikumu projekta izpildi atbilstoši ārējos normatīvajos aktos nostiprinātajai kompetencei nodrošinās zvērināti tiesu izpildītāji un Latvijas Zvērinātu tiesu izpildītāju padome.  Eiropas Parlamenta un Padomes 2007. gada 13. novembra regulas Nr. 1393/2007 11. pantā dalībvalstīm noteiktā pienākuma informēt Komisiju par dokumentu izsniegšanas izmaksu noteikšanu izpildi nodrošinās Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Noteikumu projekts šo jomu neskar. |
| 3. | Cita informācija | | Nav. |

Iesniedzējs:

Tieslietu ministrijas

valsts sekretārs Raivis Kronbergs

Timpare 67036829

evija.timpare@tm.gov.lv